Bikin Ranawar Mawakan Hausa Ta Duniya Daga Aminu Ala – HausaMedia.Com
By Faisal Abbas NG	 On Nov 29, 2016 45
Kuma ya kara da cewa , Rana ce ta Zumunci da kuma kulla kyakykyawar alaka tsakanin mawaka, Kuma ranace ta musharakar Ilimi daga Masana akan harkar Waka da Mawaka ke nunawa Duniya cewa Mawaka sunada Rana a cikin ko wacce Al’umma ba rana irin ta shanyar Gariba.
A inda aka gudanar da taron farko a Jahar Kano , A filin taro na “Garban Gora House dake guda Abdullahi Way Farm Center Kano .
Inda aka gudanar da taron bisa hadin guiwar wasu daga cikin manyan Malaman sashen nazarin harsunan Nigeria da kimiyyar harshe na Jami’ar Bayero Kano .
Professor Sa’idu Muhammadu na Gusau da shuga ban sashen Dr. Aliyu Mu’azu Zariya. Tare da wakilcin masarautar Kano karkashin Marigayi Mai Martaba Sarkin Kano Alh: Ado Bayero , Daya Wakilta San Kano Alh: Aminu Ado Bayero .
Sannan wannan taro ya samu tagomashi da rubutu daga shahararrun masana irinsu Professor Muhammad Sa’idu na Gusau.
Wanda ya gabatar da mukala akan inganci da kuma halascin wannan rana ta Mawakan Hausa , tare da ingantaccen tsari ta yadda za’a kyautata gudanar da wannan biki yadda abin zai samu karbuwa da daidaito da Shari’a da Al’ada.